OSNOVNA ŠKOLA

„Vazmoslav Gržalja“

KLASA: 003-06/21-01/01

URBROJ: 2106-23-01-21-02

Buzet, 29.siječnja 2021.

**ZAKLJUČAK S 24. SJEDNICE ŠKOLSKOG ODBORA**

AD1) Verifikacija zapisnika s 23.sjednice Školskog odbora uz određene izmjene.

AD2) Ravnateljica ukratko upoznaje članove Školskog odbora o izmjeni kalendara rada Škole zbog novonastale situacije i epidemioloških mjera. Došlo je do izmjena drugog dijela zimskih praznika zbog toga jer je drugo polugodište započelo tjedan dana kasnije. Drugog dijela zimskih praznika u periodu od 22.veljače do 26.veljače 2021. neće biti. 22.veljače 2021. postaje radni dan. Izmjene su jednoglasno usvojene.

AD3) Izvješće o stanju sigurnosti, provođenju preventivnih programa te mjerama poduzetim u cilju zaštite prava učenika u prvom polugodištu 2019./2020. godine jednoglasno je prihvaćeno.

AD4) Godišnji obračun za 2020.godinu jednoglasno je usvojen.

AD5) Problematika zgrada područnih škola koje se ne koriste za održavanje redovite nastave:

Kuća u Lanišću – članovi Školskog odbora daju suglasnost za prodaju nekretnine u Lanišću povodom zahtjeva stanara I.R. Odluka će se proslijediti Županiji te će se slijediti daljnji koraci prema njihovim uputama.

Zgrada u Ročkom Polju – ravnateljica podsjeća prisutne članove Školskog odbora na problematiku zgrade koja se nalazi u Ročkom Polju. Zgrada je u jako lošem stanju pogotovo krovište te bi bila potrebna hitna sanacija na jednom dijelu krovišta. Pristigla je jedna ponuda za sanaciju te je stajalište članova Školskog odbora da se ista uputi prema Županiji, te da će se dalje razmatrati ovisno o njihovom odgovoru.

Zgrada u Abramima- ravnateljica upoznaje prisutne članove da je stigao zahtjev gdina. T.J. za iznajmljivanje prostora u školskoj zgradi u Abramima površine cca. 40 m2. Prihvaćen je zahtjev uz uvjet da se najam plaća redovno i po dogovorenoj cijeni 10 kn po m2 uz trajanje najma od 3.godine.

Zgrada u Gradinjama- ravnateljica upoznaje prisutne članove da je pristigao zahtjev za najam prostora u zgradi, koncesija prostora ili zamjena prostora u staroj školi Gradinje u svrhu uređenja društvenih prostorija. Stajalište Školskog odbora da će se stanari pozvati na sastanak kako bi se riješila problematika. Trenutno ne prihvaćaju zahtjev za najam, te će sazvati sastanak sa stanarima.

Školska zgradu u Humu- ravnateljica upoznaje prisutne članove da je pristigao zahtjev za otkup zgrade u Humu, od stanara koji žive u zgradi od 1984.godine. Zgrada je u lošem stanju. Članovi Školskog odbora jednoglasno ne prihvaćaju zahtjev za otkup nekretnine.

Članovi ŠO mišljenja su da su iznosi za najmove stanova nerealni, te predlažu da se pozovu svi korisnici školskih stanova na sastanak, uz predočenje ugovora , kako bi se mogli sklopiti novi ugovori i novi rokovi najma , te time i nova cijena najamnine.

**Zaključak**: ŠO će krenuti u postupak revizije, pokrenuti postupak za podizanje cijena najamnina, te ispitati kretanje cijena u skladu s mišljenjem Županije, Grada Buzeta i eventualnih pravilnika o formiranju cijena najmova u državnom, gradskom ili županijskom vlasništvu.

AD6) Predsjednica ŠO Tea Marmilić postavlja pitanje kako napreduju radovi u učionici 1.a. Ravnateljica odgovara da je nakon što je investitor otvorio pod vidio da je velika šteta, te da je sanirana velika rupa koja se stvorila u postojećim pločama. U fazi su betoniranja nove ploče te kad se ploča osuši kreće postavljanje parketa. Ravnateljica napominje da je predala zahtjev i za novim namještajem za opremu učionice, no odgovora još nije dobila. Radovi teku prema planu , te se nada kako će učenici 1.a razreda uskoro u svoju učionicu.

Predsjednica Školskog odbora:

                                                                                    Tea Marmilić, dipl. uč.